Sazali P. Ramlee

Sazali bin Ramlee atau lebih dikenali sebagai Sazali P. Ramlee (lahir 27 Disember 1958 di Pulau Pinang, Malaysia). Beliau merupakan anak angkat kepada Allahyarham Tan Sri P. Ramlee.

Kerjaya
Beliau pernah terlibat dalam filem arahan bapanya, Tan Sri P. Ramlee dalam Anak Bapak dan Ahmad Albab sebagai anak jin.

Polemik status anak P. Ramlee
Nasir P. Ramlee dalam bukunya Bapaku P. Ramlee berkali-kali menegaskan bahawa hanya beliaulah satu-satunya anak kandung P. Ramlee, walaupun begitu bapanya itu gemar mengambil anak angkat dan beliau menyenaraikan Sazali sebagai anak angkat bapanya malah merupakan anak kesayangan. m/s 30 Menurut isteri kedua P. Ramlee iaitu Noorizan, ketika P. Ramlee sedang mencipta lagu Anak-ku Sazali, ada orang yang tidak dinyatakan namanya telah menyerahkan anak kepada P. Ramlee. Selepas itu nama anak itu terus dinamakan dengan Sazali.m/s 60 Namun kenyataan status anak angkat telah berkali-kali ditolak oleh Sazali di dalam media seperti The New Paper, 19 Mac 1998, Berita Harian, 22 Mac 1998 dan dalam Legasi Podcast bersama Adlin Aman Ramlie dan Dato’ Khairul Anwar Salleh pada 28 Disember 2024. Dalam sijil Kelahiran beliau, tertera nama bapa beliau ialah Ramlee bin Puteh, manakala ibunya ialah Junaidah bt Harris. Jika dikaji mana mungkin Sazali yang dilahirkan pada tahun 1958 beribukan Junaidah sedangkan Junaidah telah bercerai dengan P. Ramlee pada tahun 1954 dan beliau terus pulang ke Indonesiam/s 34. Menurut Nasir P. Ramlee, soal pertukaran nama pada sijil kelahiran di Singapura ketika itu bukanlah suatu isu yang penting. Cara pengambilan anak angkat di sana hanya mengikut undang-undang sivil. Oleh kerana itulah di dalam sijil kelahiran anak-anak angkat P. Ramlee berbinkan Ramlee dan beribukan Junaidah m/s 29. Di dalam Legasi Podcast, Sazali menegaskan bahawa beliau bukanlah anak angkat, sebaliknya P. Ramlee telah berkahwin dengan ibunya yang bernama Zuraidah dari Pulau Pinang selepas bercerai dengan Junaidah (atau ketika masih bersama dengan Junaidah). Namun, ibunya meninggal dunia sejurus selepas melahirkannya, menyebabkan P. Ramlee membawanya pulang ke Singapura. Menurut Sazali, beliau mengetahui perkara ini daripada Ramli Ismail, individu yang dikatakan sebagai penyimpan rahsia-rahsia P. Ramlee.

Filemografi

Filem
 Tahun Tajuk Watak Catatan 1959 Musang Berjanggut Tun Nila Utama (Bayi) Filem pertama sebagai pelakon kanak-kanak 1968 Ahmad Albab Anak Jin Sebagai pelakon kanak-kanak  Anak Bapak Shazali (Shaly Boy) Filem terakhir sebagai pelakon kanak-kanak 

Televisyen
 Tahun  Tajuk Peranan  Saluran TV  Catatan  2010 Biografi: P. Ramlee Dirinya sendiri  History Dokumentari 

Siniar
 Tahun  Tajuk Peranan  Aplikasi  2024 Legasi Podcast Tetamu Jemputan  YouTube

Rujukan

Pautan luar


Kategori:Kelahiran 1958
Kategori:Orang hidup
Kategori:Orang dari Pulau Pinang
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon filem Malaysia
Kategori:Pelakon kanak-kanak Malaysia